stanford-oval/wikipedia huggingface dataset:
เจเรมี ฟริมโปง

| ข้อมูลส่วนตัว |
| --- | --- | --- | --- |
ชื่อเต็ม:  เจเรมี อักเยกุม ฟริมโปง
วันเกิด:   (2000-12-10) 10 ธันวาคม ค.ศ. 2000 (23 ปี)
สถานที่เกิด:  อัมสเตอร์ดัม เนเธอร์แลนด์
ส่วนสูง:  1.72 เมตร (5 ฟุต 8 นิ้ว)
ตำแหน่ง:  แบ็กขวา
ข้อมูลสโมสร
สโมสรปัจจุบัน:  ไบเออร์เลเวอร์คูเซิน
หมายเลข:  30
สโมสรเยาวชน
2010–2019:  แมนเชสเตอร์ซิตี
สโมสรอาชีพ*
| ปี |  ทีม |  ลงเล่น |  (ประตู) |
| 2019–2021 |  เซลติก |  36 |  (3) |
| 2021– |  ไบเออร์เลเวอร์คูเซิน |  100 |  (18) |
ทีมชาติ‡
| 2018–2019 |  เนเธอร์แลนด์ อายุไม่เกิน 19 ปี |  3 |  (0) |
| 2019 |  เนเธอร์แลนด์ อายุไม่เกิน 20 ปี |  2 |  (0) |
| 2021– |  เนเธอร์แลนด์ อายุไม่เกิน 21 ปี |  6 |  (0) |
| 2023– |  เนเธอร์แลนด์ |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 03:53, 19 พฤษภาคม 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 22 มีนาคม 2024
เจเรมี อักเยกุม ฟริมโปง (ดัตช์: Jeremie Agyekum Frimpong; เกิด 10 ธันวาคม ค.ศ. 2000) เป็นนักฟุตบอลชาวดัตช์ ปัจจุบันเล่นในตำแหน่งแบ็กขวาให้แก่ไบเออร์เลเวอร์คูเซิน สโมสรในบุนเดิสลีกา และทีมชาติเนเธอร์แลนด์ ฟริมโปงเป็นนักเตะที่ได้รับการยกย่องว่าเป็นหนึ่งในแบ็กขวาที่ดีที่สุดในโลก
เจ้าหญิงเปรรณาแห่งเนปาล

| เจ้าหญิงเปรรณาแห่งเนปาล> เจ้าหญิงแห่งเนปาล |
| --- | --- |
ประสูติ: 20 กุมภาพันธ์ พ.ศ. 2521 (46 ปี)  กาฐมาณฑุ ประเทศเนปาล
พระสวามี: กุมาร ราช พหาทุร สิงห์
พระบุตร: ประตาป พหาทุร สิงห์
ราชวงศ์: ศาหะ
พระบิดา: สมเด็จพระราชาธิบดีชญาเนนทระ
พระมารดา: สมเด็จพระราชินีโกมล
เจ้าหญิงเปรรณาราชยลักษมีเทวีสิงห์ [เปฺร-ระ-นา] (เนปาล: प्रेरणा राज्यलक्ष्मी सिंह; 2 กุมภาพันธ์ พ.ศ. 2521) หรือพระนามเดิม เจ้าหญิงเปรรณาราชยลักษมีเทวีศาหะ พระราชธิดาองค์เดียวในสมเด็จพระราชาธิบดีชญาเนนทระ กษัตริย์องค์สุดท้ายแห่งเนปาล กับสมเด็จพระราชินีโกมล
เจ้าหญิงเปรรณาเสกสมรสเมื่อวันที่ 23 มกราคม พ.ศ. 2546 กับกุมาร ราช พหาทุร สิงห์ บุตรของนพราช พหาทุร สิงห์ กับอุษา เทวี สิงห์ โดยในงานเสกสมรสครั้งนี้มีพระราชชนกและพระราชชนนี พระเชษฐา ตลอดจนนายกรัฐมนตรีเข้ามาร่วมในเสกสมรสงานนี้ ซึ่งต่อมาเจ้าหญิงก็ได้ให้ประสูติพระโอรส นามว่า ประตาป พหาทุร สิงห์ เมื่อวันที่ 10 ตุลาคม พ.ศ. 2547
หลังการล้มระบบราชาธิปไตยในเนปาลเมื่อปี พ.ศ. 2551 พระองค์และพระบรมวงศานุวงศ์พระองค์อื่น ๆ จึงตกเป็นสามัญชน
เซร์โทเคนบอส

| เซร์โทเคนบอส |
| --- | --- |
Municipality
City hall
   ธง ตราอาร์ม

พิกัด: 51°42′N 5°19′E﻿ / ﻿51.700°N 5.317°E﻿ / 51.700; 5.317
ประเทศ: เนเธอร์แลนด์
จังหวัด: จังหวัดนอร์ทบราแบนต์
พื้นที่(2006)
 • ทั้งหมด: 91.26 ตร.กม. (35.24 ตร.ไมล์)
 • พื้นดิน: 84.63 ตร.กม. (32.68 ตร.ไมล์)
 • พื้นน้ำ: 6.64 ตร.กม. (2.56 ตร.ไมล์)
ประชากร (1 มกราคม 2008)
 • ทั้งหมด: 136,499 คน
 • ความหนาแน่น: 1,602 คน/ตร.กม. (4,150 คน/ตร.ไมล์)
 : Source: CBS, Statline.
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
เซร์โทเคนบอส (ดัตช์: 's-Hertogenbosch) หรือบางครั้งเรียกสั้นๆว่า เดมโบส (ดัตช์: Den Bosch) เป็นเทศบาลในประเทศเนเธอร์แลนด์ เป็นเมืองหลวงของจังหวัดนอร์ทบราแบนต์ ตั้งอยู่ทางทิศใต้ของประเทศ อยู่ห่างจากกรุงอัมสเตอร์ดัมราว 80 กม. ทางทิศใต้ มีประชากร 154,205 คนในปี ค.ศ. 2019
เคงก์

| เคงก์ |
| --- | --- |
เมือง
โบสถ์ซินต์มาร์เติน
   ธง ตรา
ที่ตั้งของเคงก์ในเขตฮัสเซิลต์ (สีเทาเข้ม)
เคงก์ที่ตั้งของเคงก์ในประเทศเบลเยียม
พิกัด:  50°58′N 05°30′E﻿ / ﻿50.967°N 5.500°E﻿ / 50.967; 5.500
ประเทศ:  เบลเยียม
เขต:  แคว้นเฟลมิช
ชุมชน:  เฟลมิช
มณฑล:  ลิมเบิร์ก
เขตท้องถิ่น: เขตฮัสเซิลต์
การปกครอง
 • นายกเทศมนตรี: Wim Dries
พื้นที่
 • ทั้งหมด: 87.85 ตร.กม. (33.92 ตร.ไมล์)
ประชากร (1 มกราคม ค.ศ. 2014)
 • ทั้งหมด: 65,399 คน
 • ความหนาแน่น: 744.40 คน/ตร.กม. (1,928.0 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
Postal codes: 3600
รหัสพื้นที่: 089
เว็บไซต์: www.genk.be
เคงก์ (ดัตช์: Genk) เป็นเมืองและเทศบาลที่ตั้งอยู่ในมณฑลลิมเบิร์กของประเทศเบลเยียม ซึ่งอยู่ใกล้ ๆ กับฮัสเซิลต์ เคงก์เป็นหนึ่งในเมืองอุตสาหกรรมที่สำคัญที่สุดของเขตฟลามส์ ตั้งอยู่ที่คลองอัลเบิร์ต มีประชากรประมาณ 64,000 คน โดยหนึ่งในสามของประชากรเป็นชาวต่างประเทศซึ่งมาจาก 85 ชาติ ส่วนใหญ่จากอิตาลี โปแลนด์ ยูเครน ตุรกี กรีก และโมร็อกโก ซึ่งชาวอิตาลีเป็นชุมชนที่ใหญ่ที่สุด ครอบคลุมประมาณ 10,000 คน เป็นการผสมผสานวัฒนธรรมของเบลเยียมและเมดิเตอร์เรเนียน ทำให้เคงก์เป็นสังคมที่มีความหลากหลายทางวัฒนธรรม
หลังจากการค้นพบถ่านหินเป็นปริมาณมากในปี ค.ศ. 1901 เคงก์ก็เป็นสถานที่ดึงดูดความสนใจจากทั้งผู้อพยพชาวเบลเยียมและชาวต่างประเทศจำนวนมาก จนเจริญเติบโตอย่างรวดเร็วและกลายเป็นเมืองที่ใหญ่ที่สุดในมณฑลลิมเบิร์กรองจากฮัสเซิลต์ อย่างไรก็ตามในปี ค.ศ. 1966 เหมืองถ่านหินในเขตซวาร์ตแบร์คปิดลง เคงก์จึงได้มีการพัฒนาอุตสาหกรรมใหม่ ๆ พร้อมกับคลองอัลเบิร์ตและทางหลวงต่าง ๆ
เมืองคู่แฝด

เคงก์เป็นเมืองคู่แฝดกับอีก 3 เมือง ได้แก่
บอตสวานา : แฟรนซิสทาวน์
โปแลนด์ : แชชึน (Cieszyn)
ตุรกี : อิสปาร์ตา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เคงก์
เว็บไซต์อย่างเป็นทางการของเคงก์ (ดัตช์)
| ด ค กเทศบาลในจังหวัดลิมบืร์ค |
| --- | --- | --- |
| เขตฮัสเซิลต์ |  อัส  เบอริงเคน  ดีเปินเบก  เคงก์  คิงเคอโลม  ฮาเลิน  ฮัม  ฮัสเซิลต์  แฮร์ก-เดอ-สตัด  เฮิสเดิน-โซลเดอร์  เลโอโปลด์สบืร์ค  ลึมเมิน  นีวเวอร์แกร์เกิน  โอปคลับเบก  ซินต์-เตรยเดิน  เทิสเซินเดอร์โล  โซนโฮเฟิน  ซือเตินดาล  |  |
| เขตมาไซก์ |  โบโคลต์  เบร  ดิลเซิน-สโตกเกม  ฮาโมนต์-อาเคิล  แฮ็คเติล-แอ็กเซิล  เฮาต์ฮาเลิน-แฮ็ลค์เตอเริน  กินโรย  โลมเมิล  มาไซก์  เมวเวิน-เครยโตรเดอ  เนียร์เพลต์  โอเวอร์เพลต์  เปร์  |  |
| เขตโตงเงอเริน |  อัลเกิน  บิลเซิน  บอร์คโลน  เฮียร์ส  แฮร์สตัปเปอ  ฮุเซิลต์  กอร์เตสเซม  ลานาเกิน  มาสเมเคอเลิน  รีมสต์  โตงเงอเริน  ฟุเริน  แว็ลเลิน  |  |
เคียร์ทิ นิธิ บิสตา

เคียร์ทิ นิธิ บิสตา (เนปาล: कीर्तिनिधि विष्ट; 15 มกราคม ค.ศ. 1927 – 11 พฤศจิกายน ค.ศ. 2017) เป็นนักการเมืองชาวเนปาล
ประวัติ

เกิดที่เมืองทาเมล, กาฐมาณฑุ, ประเทศเนปาล ดำรงตำแหน่งนายกรัฐมนตรีคนที่ 25 แห่งราชอาณาจักรเนปาล ตั้งแต่วันที่ 7 เมษายน ค.ศ. 1969 จนถึงวันที่ 13 เมษายน ค.ศ. 1970, 14 เมษายน ค.ศ. 1971 จนถึงวันที่ 16 กรกฎาคม ค.ศ. 1973 และ 12 กันยายน ค.ศ. 1977 จนถึงวันที่ 30 พฤษภาคม ค.ศ. 1979. ภายหลังการรัฐประหารสมเด็จพระราชาธิบดีชญาเนนทระแห่งเนปาลในปี ค.ศ. 2005 บิสตาได้รับการแต่งตั้งเป็นรองประธาน จนกระทั่งในเดือนเมษายน ค.ศ. 2006 ซึ่งเป็นการลุกฮือต่อต้านราชวงศ์ของประชาชน
บิสตา เสียชีวิตที่บ้านพักเมื่อวันที่ 11 พฤศจิกายน ค.ศ. 2017 ด้วยวัย 90 ปี จากการต่อสู้กับโรคมะเร็งมาเป็นเวลานาน
ฮาจาร์อีม

| --- | --- |
ด้านหน้าวิหารหลักของฮาจาร์อีม ก่อนการสร้างโครงขึงผ้าใบ
ที่ตั้งฮาจาร์อีมในประเทศมอลตา
ที่ตั้ง: อิล-อเร็นดี มอลตา
พิกัด: 35°49′40″N 14°26′32″E﻿ / ﻿35.82778°N 14.44222°E﻿ / 35.82778; 14.44222
ประเภท: วิหาร
ความเป็นมา
วัสดุ: หินปูน
สร้าง: ประมาณ 3,700–3,200 ปีก่อน ค.ศ.
สมัย: ระยะจกันตียา
หมายเหตุเกี่ยวกับสถานที่
ขุดค้น: ค.ศ. 1839–1954
ผู้ขุดค้น: เจ. จี. แวนซ์ อันโตนีโอ อันเนตโต การัวนา ทิมิสโตคลีส แซมมิต ทอมัส เอริก พีต จอห์น เดวีส์ เอวันส์
สภาพ: ซากปรักหักพังที่ได้รับการอนุรักษ์ไว้อย่างดี
ผู้ถือกรรมสิทธิ์: รัฐบาลมอลตา
ผู้บริหารจัดการ: เฮริทิจมอลตา
การเปิดให้เข้าชม: เปิด
เว็บไซต์: เฮริทิจมอลตา
| วิหารหินใหญ่แห่งมอลตา (ฮาจาร์อีม) * |
| --- | --- |
  แหล่งมรดกโลกโดยยูเนสโก
ทิวทัศนียภาพฮาจาร์อีมหลังการสร้างโครงขึงผ้าใบ
ประเทศ:  มอลตา
ภูมิภาค **: ยุโรปและอเมริกาเหนือ
ประเภท: มรดกทางวัฒนธรรม
เกณฑ์พิจารณา: (iv)
อ้างอิง: 132
ประวัติการขึ้นทะเบียน
ขึ้นทะเบียน: 1980 (คณะกรรมการสมัยที่ 4)
เพิ่มเติม: 1992, 2015
พื้นที่: 0.813 เฮกตาร์ (2.01 เอเคอร์)
พื้นที่กันชน: 63 เฮกตาร์ (160 เอเคอร์)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
ฮาจาร์อีม (มอลตา: Ħaġar Qim; แปลว่า หินตั้ง, หินบูชา) เป็นหมู่วิหารหินใหญ่แห่งหนึ่งที่ตั้งอยู่บนเกาะมอลตาในทะเลเมดิเตอร์เรเนียน มีอายุย้อนไปถึงระยะจกันตียา (3,600–3,200 ปีก่อนคริสต์ศักราช) ถือเป็นหนึ่งในศาสนสถานที่เก่าแก่ที่สุดในโลก ใน ค.ศ. 1992 ยูเนสโกได้รับรองฮาจาร์อีมและโครงสร้างหินใหญ่อีก 4 แห่งของมอลตาให้เป็นแหล่งมรดกโลกในชื่อ "วิหารหินใหญ่แห่งมอลตา" วี. กอร์ดอน ไชลด์ ศาสตราจารย์สาขาโบราณคดียุโรปก่อนประวัติศาสตร์ซึ่งดำรงตำแหน่งผู้อำนวยการสถาบันโบราณคดีในมหาวิทยาลัยลอนดอนระหว่าง ค.ศ. 1946–1957 เยี่ยมชมฮาจาร์อีมและเขียนพรรณนาว่า "ผมไปสำรวจซากปรักหักพังก่อนประวัติศาสตร์มาทั่วเมดิเตอร์เรเนียน ตั้งแต่เมโสโปเตเมียไปจนถึงอียิปต์ กรีซ และสวิตเซอร์แลนด์ แต่ผมไม่เคยเห็นสถานที่ไหนเก่าแก่เท่านี้มาก่อน"
ผู้สร้างฮาจาร์อีมใช้หินปูนแพลงก์ตอนโกลบิเจอไรนาในการก่อสร้างวิหาร ด้วยเหตุนี้ วิหารจึงประสบปัญหาการผุกร่อนจากลมฟ้าอากาศและการหลุดล่อนของพื้นผิวมาเป็นเวลานับพันปี ใน ค.ศ. 2009 งานขึงผ้าใบป้องกันบริเวณสิ่งก่อสร้างได้เสร็จสิ้น
ภาพรวม

หมู่วิหารหินใหญ่ฮาจาร์อีมตั้งอยู่บนขอบด้านใต้ของเกาะมอลตา บนแนวสันที่ปกคลุมด้วยหินปูนโกลบิเจอไรนาซึ่งไม่แข็งมากนัก หินปูนชนิดนี้เป็นหินที่เก่าแก่ที่สุดเป็นอันดับที่ 2 บนเกาะมอลตา โดยโผล่ขึ้นมาบนพื้นที่ประมาณร้อยละ 70 ของพื้นที่เกาะ ผู้สร้างฮาจาร์อีมนำหินปูนชนิดนี้มาใช้ในสถาปัตยกรรมของหมู่วิหารอย่างกว้างขวาง หินทั้งหมดที่โผล่ให้เห็นบนเกาะก่อตัวขึ้นจากการทับถมในสมัยโอลิโกซีนและสมัยไมโอซีนตามการแบ่งมาตราธรณีกาล
ห่างจากหมู่วิหารออกไปไม่กี่ร้อยเมตรเป็นที่ตั้งของแผ่นป้ายอนุสรณ์แด่พลเอก วอลเตอร์ คองกรีฟ (ผู้ว่าราชการมอลตาระหว่าง ค.ศ. 1924–1927) และหอฮัมรียาซึ่งเป็นหนึ่งในหอสังเกตการณ์สิบสามแห่งที่สร้างโดยปรมาจารย์มาร์ติน เด เรดิน ส่วนหมู่บ้านอิล-อเร็นดีตั้งอยู่ห่างออกไปทางทิศตะวันตกเฉียงใต้ 2 กิโลเมตร
หมู่วิหาร

หมู่วิหารฮาจาร์อีมประกอบด้วยวิหารหลักและโครงสร้างหินใหญ่ด้านข้างอีก 3 โครงสร้าง วิหารหลักสร้างขึ้นในช่วงระหว่าง 3,600 ถึง 3,200 ปีก่อนคริสต์ศักราช อย่างไรก็ตาม ซากปรักหักพังทางทิศเหนือนั้นมีอายุเก่าแก่กว่ามาก
ด้านหน้าของวิหารมีความโดดเด่นด้วยทางเข้าที่มีโครงสร้างหินสามแท่ง (เสากับทับหลัง) แผ่นหินตั้ง และที่นั่งด้านนอก ทางเข้าจากด้านนอกยังทำหน้าที่เป็นทางเดินภายในและเชื่อมต่อห้องขนาดใหญ่ 6 ห้องเข้าด้วยกัน มุขโค้งด้านขวาสร้างเป็นช่องโค้งเพื่อป้องกันไม่ให้แผ่นหินตั้งตรงหล่นเข้ามาด้านใน กำแพงด้านนอกซึ่งสร้างจากบล็อกหินตั้งขนาดใหญ่ยื่นมาเข้าด้านใน จึงทำให้อาคารมีความมั่นคงอย่างมาก
จากทางเข้าด้านหน้า ปรากฏลานกว้างพร้อมกำแพงรับน้ำหนักและทางเดินผ่านกลางอาคาร แต่เดิมองค์ประกอบทั้งสองได้รับการออกแบบตามสถาปัตยกรรมหินใหญ่แบบมอลตา แต่เมื่อการก่อสร้างดำเนินไปก็มีการดัดแปลงแบบไปอย่างมาก ทางเข้าอีกทางหนึ่งนำไปสู่บริเวณกั้นล้อมแยกจากกัน 4 บริเวณซึ่งสร้างขึ้นแทนที่มุขโค้งด้านตะวันตกเฉียงเหนือ
ฮาจาร์อีมมีลักษณะสถาปัตยกรรมพื้นฐานคล้ายคลึงกับหมู่วิหารลิมนัยดรา, ฮัลตาร์ชีน และจกันตียา รูปร่างพื้นฐานประกอบด้วยลานด้านหน้าและส่วนหน้าของอาคาร ห้องใหญ่ทรงรียาว ห้องเล็กครึ่งวงกลม และทางเดินตรงกลางที่เชื่อมระหว่างห้องต่าง ๆ โครงแบบเช่นนี้มีศัพท์เรียกกันโดยทั่วไปว่า "รูปดอกจิกสามแฉก" มีการเสนอด้วยว่ารูปร่างของวิหารเลียนแบบประติมากรรมศักดิ์สิทธิ์ที่พบภายในวิหารไม่ทางใดก็ทางหนึ่ง
ลักษณะสถาปัตยกรรมของฮาจาร์อีมเผยให้เห็นความสัมพันธ์ที่เป็นไปได้กับพิธีกรรมเกี่ยวกับการเจริญพันธุ์หรือความอุดมสมบูรณ์ ได้แก่รูปปั้นขนาดจิ๋วที่อ้วนท้วม ร่วมกับการวางตำแหน่งสอดรับกับแสงอาทิตย์และหินตั้งโด่แท่งหนึ่งที่มีการถกเถียงกันว่าสื่อถึงลึงค์หรือไม่ การปรากฏของแท่นบูชาที่มียอดเว้าบ่งชี้ว่าอาจเคยใช้ประกอบพิธีบูชายัญสัตว์ มีข้อเสนอว่าช่องประตูที่มีหินกั้นกลางวิหารอาจเป็นพื้นที่สำหรับโหร ในการขุดค้นทางโบราณคดียังพบเครื่องปั้นดินเผาที่มีลวดลายในพื้นที่หมู่วิหาร ตัวอย่างที่ดีที่สุดสามารถดูได้ที่พิพิธภัณฑ์โบราณคดีแห่งชาติ
ไม่มีการฝังศพในวิหารหรือบริเวณโดยรอบฮาจาร์อีมและยังไม่มีการค้นพบกระดูกมนุษย์ในวิหารใด ๆ ของมอลตา แต่พบกระดูกสัตว์บูชายัญจำนวนมาก คาดกันว่าการสร้างหมู่วิหารฮาจาร์อีมเกิดขึ้นในระยะ 3 ระยะตามการวิเคราะห์ทางทฤษฎี โดยเริ่มต้นจากมุขโค้งของ "วิหารเก่า" ทางทิศเหนือ ตามมาด้วย "วิหารใหม่" และในที่สุดโครงสร้างทั้งหมดก็เสร็จสมบูรณ์
ระเบียงภาพ

ผังหมู่วิหารฮาจาร์อีม
ภาพพิมพ์แกะลายหมู่วิหารใน ค.ศ. 1776 โดยฌ็อง-ปีแยร์ แวล
บริเวณหมู่วิหารยามสนธยา
โครงสร้างหินสามแท่งที่ทางเข้าวิหารหลัก
มุขโค้งห้องโหรในวิหารหลัก
แท่งหินและแผ่นหินที่ตกแต่งด้วยการเจาะหลุมเล็ก ๆ บนพื้นผิว
แท่นบูชาแกะลายต้นไม้ซึ่งสื่อถึงชีวิต
ภาพจำลองการก่อหลังคามุขโค้งต่าง ๆ
รูปปั้นหญิงอ้วนที่พบในบริเวณหมู่วิหาร
แผ่นหินที่ตกแต่งด้วยการแกะลายก้นหอย
เคาน์ตีอาร์ตัว

เคาน์ตีอาร์ตัว (ดัตช์: graafschap Artesië, ฝรั่งเศส: Comté d'Artois, อังกฤษ: County of Artois) เป็นอาณาจักรเคานท์คาโรแล็งเชียงที่ก่อตั้งขึ้นในราชอาณาจักรแฟรงค์ตะวันตก ในสมัยโรมันอาร์ตัวตั้งอยู่ในจังหวัดเบลจิคาและเจอร์มาเนียใต้และเป็นที่ตั้งถิ่นฐานของเคลต์ จนกระทั่งมาแทนด้วยชนเจอร์มานิคเมื่ออำนาจของจักรวรรดิโรมันเสื่อมลง
เคาน์ตีอาร์ตัวตั้งอยู่ทางตอนเหนือของฝรั่งเศสปัจจุบันติดกับพรมแดนเบลเยียม มีเนื้อที่ราว 4000 ตารางกิโลเมตรและมีประชากรราวหนึ่งล้านคน เมืองสำคัญก็ได้แก่ อารัส, กาแล, บูลอญ-ซูร์-แมร์, แซ็งตอแมร์ ล็องส์ (Lens) และเบตูน (Béthune) ในปัจจุบันอาร์ตัวตั้งอยู่ทางตอนกลางของจังหวัดปาดกาแล
ดูเพิ่ม

จักรวรรดิโรมันอันศักดิ์สิทธิ์
| ด ค ก เครือราชรัฐบูร์กอญของจักรวรรดิโรมันอันศักดิ์สิทธิ์ |
| --- | --- | --- |
| สิบเจ็ดมณฑล ในเนเธอร์แลนด์ |  อาร์ตัว (ถึง ค.ศ. 1659)  บราบันต์  เดรนเทอ1  ฟลานเดอร์ส  ฟรีสลันด์1  โกรนิงเงิน1  เกลเดอร์ส1  แอโน  ฮอลแลนด์1  ลิมบวร์ค  ลักเซมเบิร์ก  เมเชเลน  นาเมอร์  โอเฟอไรส์เซิล1  ยูเทรกต์1  เซลันด์1  ซุทเฟิน1  |  |
| เคาน์ตี |  บูร์กอญ2  |  |
| เสรีนคร |  เบอซ็องซง2  |  |
| รัฐบริวาร |  แอนต์เวิร์ป  เบรดา  |  |
 1 จนถึง ค.ศ. 1581  2 จนถึง ค.ศ. 1678 หมวดหมู่ ประวัติศาสตร์เนเธอร์แลนด์ รัฐสิ้นสภาพในประเทศเนเธอร์แลนด์ เครือราชรัฐบูร์กอญ รัฐในจักรวรรดิโรมันอันศักดิ์สิทธิ์
เดเวนเตอร์

| เดเวนเตอร์ |
| --- | --- |
Municipality
Deventer skyline, showing the Lebuinus Church
   ธง ตราอาร์ม
สถานที่ตั้งของเดเวนเตอร์ ในจังหวัดโอเฟอไรส์เซิล
ประเทศ: เนเธอร์แลนด์
จังหวัด: จังหวัดโอเฟอไรส์เซิล
พื้นที่(2006)
 • ทั้งหมด: 134.37 ตร.กม. (51.88 ตร.ไมล์)
 • พื้นดิน: 131.31 ตร.กม. (50.70 ตร.ไมล์)
 • พื้นน้ำ: 3.07 ตร.กม. (1.19 ตร.ไมล์)
ประชากร (1 January 2007)
 • ทั้งหมด: 96,596 คน
 • ความหนาแน่น: 736 คน/ตร.กม. (1,910 คน/ตร.ไมล์)
 : Source: CBS, Statline.
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
เดเวนเตอร์ (ดัตช์: Deventer) เป็นเทศบาลและเมืองในจังหวัดโอเฟอไรส์เซิล ตั้งอยู่ฝั่งตะวันออกของแม่น้ำไอส์เซิล โดยมีบางพื้นที่ตั้งอยู่ทางฝั่งตะวันตกเล็กน้อย มีความเป็นไปได้ว่าเมืองก่อตั้งราวปี ค.ศ. 768
เคาน์ตีแอโน

สำหรับความหมายอื่น ดูที่ อาณาจักร
อาณาจักรเคานต์แห่งแอโน (อังกฤษ: County of Hainaut; ฝรั่งเศส: Comté de Hainaut; ดัตช์: Graafschap Henegouwen) เป็นดินแดนในประวัติศาสตร์ในกลุ่มประเทศแผ่นดินต่ำในเครือจักรวรรดิโรมันอันศักดิ์สิทธิ์ ปกครองโดยเคานต์แห่งแอโน
อาณาจักรเคานต์แห่งแอโนประกอบด้วยจังหวัดแอโนในเบลเยียมปัจจุบันและทางตอนใต้ของจังหวัดนอร์ของฝรั่งเศส
ในสมัยโรมันแอโนตั้งอยู่ในจังหวัดโรมันชื่อแกลเลียเบลจิกาและโลว์เออร์เจอร์เมเนีย และเป็นที่ตั้งถิ่นฐานของชนเคลต์จนกระทั่งมาแทนด้วยชนเจอร์มานิคที่เป็นการยุติอำนาจการปกครองของจักรวรรดิโรมัน ในปัจจุบันอาณาจักรเคานต์แห่งแอโนเดิมตั้งอยู่ในเบลเยียมและฝรั่งเศส
ดูเพิ่ม

จักรวรรดิโรมันอันศักดิ์สิทธิ์
| ด ค ก เครือราชรัฐบูร์กอญของจักรวรรดิโรมันอันศักดิ์สิทธิ์ |
| --- | --- | --- |
| สิบเจ็ดมณฑล ในเนเธอร์แลนด์ |  อาร์ตัว (ถึง ค.ศ. 1659)  บราบันต์  เดรนเทอ1  ฟลานเดอร์ส  ฟรีสลันด์1  โกรนิงเงิน1  เกลเดอร์ส1  แอโน  ฮอลแลนด์1  ลิมบวร์ค  ลักเซมเบิร์ก  เมเชเลน  นาเมอร์  โอเฟอไรส์เซิล1  ยูเทรกต์1  เซลันด์1  ซุทเฟิน1  |  |
| เคาน์ตี |  บูร์กอญ2  |  |
| เสรีนคร |  เบอซ็องซง2  |  |
| รัฐบริวาร |  แอนต์เวิร์ป  เบรดา  |  |
 1 จนถึง ค.ศ. 1581  2 จนถึง ค.ศ. 1678 หมวดหมู่ ประวัติศาสตร์เนเธอร์แลนด์ รัฐสิ้นสภาพในประเทศเนเธอร์แลนด์ เครือราชรัฐบูร์กอญ รัฐในจักรวรรดิโรมันอันศักดิ์สิทธิ์
ฮาร์รี ลัฟแร็ยเซิน

ฮาร์รี ลัฟแร็ยเซิน (ดัตช์: Harrie Lavreysen; 14 มีนาคม ค.ศ. 1997 —) เป็นนักกีฬาจักรยานลู่ชาวดัตช์
ประวัติ

ลัฟแร็ยเซินเริ่มปั่นจักรยานตอนอายุหกขวบ โดยก่อนที่เขาจะมาปั่นจักรยานประเภทลู่ เขาได้ปั่นจักรยานบีเอ็มเอ็กซ์มาก่อน ซึ่งเขาเป็นแชมป์เยาวชนเนเธอร์แลนด์และแชมป์เยาวชนยุโรป หลังจากที่เขามีอาการบาดเจ็บที่ไหล่อย่างรุนแรงทำให้เขาไม่สามารถปั่นจักรยานบีเอ็มเอ็กซ์จึงทำให้เขาเปลี่ยนไปปั่นจักรยานประเภทลู่แทน
ในปี ค.ศ. 2016 ลัฟแร็ยเซินได้ปรากฏตัวในระดับนานาชาติครั้งแรกในการแข่งขันจักรยานลู่ชิงแชมป์ยุโรป 2016 ที่ แซ็ง-ก็องแต็ง-อ็อง-อีฟว์ลีน ประเทศฝรั่งเศส เขาได้ร่วมแข่งขันในประเภทสปรินต์บุคคลและทีมสปรินต์ ซึ่งเขาทำผลงานได้เป็นอันดับ 9 ในประเภททีมสปรินต์ และอันดับ 19 ในประเภทสปรินต์บุคคลจึงทำให้เขาไม่ผ่านการคัดเลือก
ในปี ค.ศ. 2017 เขาได้เข้าร่วมแข่งขันจักรยานลู่ชิงแชมป์โลก 2017 ที่ ฮ่องกง เขาได้รับรางวัลเหรียญเงินจากการแข่งขันประเภทสปรินต์บุคคล และทีมสปรินต์ร่วมกับเจฟฟรีย์ โฮกลันด์และมัตไตส์ บืชลี ต่อมาในเดือนกรกฎาคมของปีเดียวกันเขาได้เข้าแข่งขันจักรยานลู่เยาวชนชิงแชมป์ยุโรป 2017 ที่ ซังกายูช ประเทศโปรตุเกส เขาได้รับรางวัลเหรียญเงินในสปรินต์บุคคล และในเดือนตุลาคมในการแข่งขันจักรยานลู่ชิงแชมป์ยุโรป 2017 ที่ เบอร์ลิน ประเทศเยอรมนี เขาได้รับรางวัลเหรียญเงินจากการแข่งขันประเภททีมสปรินต์ร่วมกับเจฟฟรีย์ โฮกลันด์และมัตไตส์ บืชลี
ในปี ค.ศ. 2018 ในการแข่งขันจักรยานลู่ชิงแชมป์โลก 2018 ที่ อาเพลโดร์น ประเทศเนเธอร์แลนด์ ลัฟแร็ยเซินได้เป็นผู้มีส่วนสำคัญในการพาทีมชาติเนเธอร์แลนด์ในการคว้าแชมป์ประเภททีมสปรินต์ ซึ่งในรอบชิงชนะเลิศเขาได้ปั่นร่วมกับนิลส์ วันต์ ฮุนแดร์ดาลและเจฟฟรีย์ โฮกลันด์ และเป็นครั้งแรกในประวัติศาสตร์ที่ทีมชาติเนเธอร์แลนด์ได้รับเสื้อสีรุ้ง ต่อมาในปีเดียวกันเขาได้รับรางวัลเหรียญทองในประเภททีมสปรินต์ร่วมกับเจฟฟรีย์ โฮกลันด์และโรย ฟัน แด็น แบร์ก และเหรียญทองแดงในประเภทสปรินต์บุคคลจากการแข่งขันจักรยานลู่เยาวชนชิงแชมป์ยุโรป 2018 ที่ กลาสโกว์ ประเทศสกอตแลนด์ ในช่วงปลายปีทีมสปรินต์ของเขาได้รับเลือกให้เป็นทีมกีฬาแห่งปีของประเทศเนเธอร์แลนด์
ในปี ค.ศ. 2019 ลัฟแร็ยเซินได้รับรางวัลเหรียญทองในประเภททีมสปรินต์ร่วมกับเจฟฟรีย์ โฮกลันด์และโรย ฟัน แด็น แบร์ก และเหรียญทองในประเภทสปรินต์บุคคลจากการแข่งขันจักรยานลู่ชิงแชมป์โลก 2019 ที่ ปรุชกุฟ ประเทศโปแลนด์ ต่อมาในเดือนมิถุนายนเขาได้เข้าแข่งขันยูโรเปียนเกมส์ 2019 ในมินสค์ ประเทศเบลารุส เขาได้รับรางวัลเหรียญทองในประเภทเครินบุคคล และในประเภททีมสปรินต์ซึ่งในรอบชิงชนะเลิศเขาได้ปั่นร่วมกับเจฟฟรีย์ โฮกลันด์และโรย ฟัน แด็น แบร์ก โดยทำเวลาได้ 42.385 วินาที หลังจากนั้นเขาได้รับเหรียญเงินในประเภทสปรินต์บุคคลโดยได้พ่ายให้กับเจฟฟรีย์ โฮกลันด์เพื่อนร่วมชาติ และในเดือนตุลาคมของปีเดียวกัน เขาได้รับรางวัลเหรียญทองในประเภททีมสปรินต์ร่วมกับเจฟฟรีย์ โฮกลันด์และโรย ฟัน แด็น แบร์ก ที่เวลา 42.151 วินาที และได้เหรียญทองในประเภทเครินบุคคลจากการแข่งขันจักรยานลู่ชิงแชมป์ยุโรป 2019 ที่ อาเพลโดร์น ประเทศเนเธอร์แลนด์
เกียรติประวัติ

ชิงแชมป์โลก - สปรินต์, ทีมสปรินต์ (ร่วมกับ เจฟฟรีย์ โฮกลันด์ และ มัตไตส์ บืชลี)
เวิลด์คัพ ใน แมนเชสเตอร์ - ทีมสปรินต์ (ร่วมกับ เจฟฟรีย์ โฮกลันด์ และ นิลส์ วันต์ ฮุนแดร์ดาล)
เวิลด์คัพ ใน แมนเชสเตอร์ - สปรินต์
เวิลด์คัพ ใน มิลตัน - เคริน
ชิงแชมป์ยุโรป - ทีมสปรินต์ (ร่วมกับ เจฟฟรีย์ โฮกลันด์, มัตไตส์ บืชลี, ซัม ลิกต์เล และ โรย ฟัน แด็น แบร์)
เยาวชนชิงแชมป์ยุโรป - เคริน
เยาวชนชิงแชมป์ยุโรป - สปรินต์
ดัตช์แชมเปียนชิพ - ไทม์ไทรอัล 1000 กม.
ชิงแชมป์โลก - ทีมสปรินต์ (ร่วมกับ นิลส์ วันต์ ฮุนแดร์ดาล, มัตไตส์ บืชลี และ เจฟฟรีย์ โฮกลันด์)
ชิงแชมป์ยุโรป - ทีมสปรินต์ (ร่วมกับ เจฟฟรีย์ โฮกลันด์, โรย ฟัน แด็น แบร์ก และ  นิลส์ วันต์ ฮุนแดร์ดาล)
ชิงแชมป์ยุโรป - สปรินต์
เวิลด์คัพ ใน เบอร์ลิน - ทีมสปรินต์ (ร่วมกับ นิลส์ วันต์ ฮุนแดร์ดาล และ เจฟฟรีย์ โฮกลันด์)
เวิลด์คัพ ใน ลอนดอน - สปรินต์, ทีมสปรินต์ (ร่วมกับ โรย ฟัน แด็น แบร์ก และ เจฟฟรีย์ โฮกลันด์)
ชิงแชมป์โลก - สปรินต์, ทีมสปรินต์ (ร่วมกับ เจฟฟรีย์ โฮกลันด์, โรย ฟัน แด็น แบร์ก และ มัตไตส์ บืชลี)
ยูโรเปียนเกมส์ - เคริน, ทีมสปรินต์ (ร่วมกับ เจฟฟรีย์ โฮกลันด์, โรย ฟัน แด็น แบร์ก และ นิลส์ วันต์ ฮุนแดร์ดาล)
ยูโรเปียนเกมส์ - สปรินต์
เยาวชนชิงแชมป์ยุโรป (U23) - สปรินต์, ทีมสปรินต์ (ร่วมกับ กุน ฟัน แดร์ แว็ยส์ต และ ซัม ลิกต์เล)
เยาวชนชิงแชมป์ยุโรป (U23) - เคริน
ชิงแชมป์ยุโรป - เคริน, ทีมสปรินต์ (ร่วมกับ เจฟฟรีย์ โฮกลันด์, โรย ฟัน แด็น แบร์ก และ มัตไตส์ บืชลี)
ชิงแชมป์ยุโรป - สปรินต์
เวิลด์คัพ ใน มินสค์ - สปรินต์, เคริน, ทีมสปรินต์ (ร่วมกับ เจฟฟรีย์ โฮกลันด์, มัตไตส์ บืชลี และ ซัม ลิกต์เล)
เวิลด์คัพ ใน กลาสโกว์ - สปรินต์, ทีมสปรินต์ (ร่วมกับ เจฟฟรีย์ โฮกลันด์, มัตไตส์ บืชลี และ ซัม ลิกต์เล)
เวิลด์คัพ ใน ฮ่องกง - สปรินต์, ทีมสปรินต์ (ร่วมกับ เจฟฟรีย์ โฮกลันด์ และ โรย ฟัน แด็น แบร์ก)
ดัตช์แชมเปียนชิพ - เคริน
ชิงแชมป์โลก - สปรินต์, เคริน, ทีมสปรินต์ (ร่วมกับ เจฟฟรีย์ โฮกลันด์, โรย ฟัน แด็น แบร์ก และ มัตไตส์ บืชลี)
แหล่งข้อมูลอื่น

ฮาร์รี ลัฟแร็ยเซิน ที่ Cycling Archives (ในภาษาอังกฤษ)
ฮาร์รี ลัฟแร็ยเซิน ที่ CycleBase (ในภาษาอังกฤษ)
ฮาร์รี ลัฟแร็ยเซิน ที่ Olympics.com (ในภาษาอังกฤษ)
ฮาร์รี ลัฟแร็ยเซิน ที่ Olympedia (ในภาษาอังกฤษ)
ฮาร์รี ลัฟแร็ยเซิน ที่ TeamNL (ในภาษาดัตช์)
ฮาร์รี ลัฟแร็ยเซิน ที่ NOC*NSF (ในภาษาดัตช์)
เจ้าชายเออร์เนต แคชเมียร์แห่งเนเธอร์แลนด์

เจ้าชายเออร์เนต แคชเมียร์แห่งเนเธอร์แลนด์ (ดัตช์: Ernat Casimir, Prins der Nederlanden ; 21 พฤษภาคม ค.ศ. 1822 - 22 ตุลาคม ค.ศ. 1822) พระราชโอรสพระองค์ที่สี่ในพระเจ้าวิลเลิมที่ 2 แห่งเนเธอร์แลนด์กับอันนา ปัฟลอฟนาแห่งรัสเซีย
พระประวัติ

เจ้าชายเออร์เนต แคชเมียร์แห่งเนเธอร์แลนด์ (อังกฤษ: Prince Ernest Casimir of the Netherlands) ประสูติเมื่อวันที่ 21 พฤษภาคม ค.ศ. 1822 เป็นพระราชโอรสใน พระเจ้าวิลเลิมที่ 2 แห่งเนเธอร์แลนด์ และ อันนา ปัฟลอฟนาแห่งรัสเซีย สมเด็จพระราชินีแห่งเนเธอร์แลนด์ ทรงเป็นพระราชอนุชาใน พระเจ้าวิลเลิมที่ 3 แห่งเนเธอร์แลนด์ พระองค์ทรงได้รับบัพติศมาที่ 18 มิถุนายน ปีเดียวกัน หลังจากนั้นพระองค์ทรงประชวรด้วยโรค ภาวะโพรงสมองคั่งน้ำ และสิ้นพระชนม์ลงเมื่อวันที่ 22 ตุลาคม ปีเดียวกัน
เคานต์แห่งแอโน

ตราอาร์มประจำของเคาน์ตีแอโน
เคานต์แห่งแอโน (ฝรั่งเศส: Compte de Hainaut, ดัตช์: Graaf van Henegouwen อังกฤษ: Count of Hainaut) คือบรรดาศักดิ์ของผู้ปกครองของเคาน์ตีแอโนอันเป็นดินแดนในประวัติศาสตร์ในกลุ่มประเทศแผ่นดินต่ำในเครือจักรวรรดิโรมันอันศักดิ์สิทธิ์
บรรดาศักดิ์ในยุคปัจจุบัน > ราชวงศ์ซัคเซิน-โคบูร์กและโกทา

ในยุคสมัยปัจจุบันของราชอาณาจักรเบลเยียม บรรดาศักดิ์ "เคานต์แห่งแอโน" นั้นจะพระราชทานให้กับพระราชโอรสพระองค์ใหญ่ของมกุฎราชกุมารซึ่งอยู่ในบรรดาศักดิ์ "ดยุกแห่งบราบันต์"
ในปีค.ศ. 2001 หลังการประสูติของเจ้าหญิงเอลิซาเบธแห่งเบลเยียม พระธิดาพระองค์แรกของเจ้าชายฟิลิป ดยุกแห่งบราบันต์ (ปัจจุบันคือ สมเด็จพระราชาธิบดีฟีลิปแห่งเบลเยียม) ได้มีการตัดสินใจที่จะไม่ปรับบรรดาศักดิ์นี้สำหรับอิสตรีให้กลายเป็น "เคาน์เตสแห่งแอโน" แต่ได้ยกเลิกบรรดาศักดิ์นี้ลงแทน
เจ้าชายเลโอโปลด์ ดยุกแห่งบราบันต์ พระราชโอรสในสมเด็จพระราชาธิบดีเลโอโปลด์ที่ 2 แห่งเบลเยียม (ค.ศ. 1859 - ค.ศ. 1865)
เจ้าชายโบดวงแห่งเบลเยียม พระราชโอรสในสมเด็จพระราชาธิบดีเลโอโปลด์ที่ 3 แห่งเบลเยียม (ค.ศ. 1930 - ค.ศ. 1934)
ดูเพิ่ม

รายพระนามเคานท์แห่งเอโนต์
เจินจิน

พระรัชทายาทเจินจิน (มองโกเลีย: Чингим ᠴᠢᠩᠭᠢᠮ, จีน: 真金; พินอิน: Zhēnjīn; ค.ศ. 1243 – 1285 หรือ 5 มกราคม ค.ศ. 1286) มีอีกพระนามว่า จีงิม (มองโกเลีย: Чингим/Chingim) เป็นพระราชโอรสองค์ที่ 2 ของกุบไล ข่าน และเป็นพระราชบิดาของเตมูร์ ข่าน จักรพรรดิองค์ที่ 2 แห่งราชวงศ์หยวน
พระบรมวงศานุวงศ์

พระราชบิดา : กุบไล ข่าน
พระราชมารดา : ฉาปี้ (察必)
พระราชโอรส
กันหมาหล่า (甘麻剌)
ต๋าหลาหมาปาหลา (答剌麻八剌)
เถี่ยมู่เอ่อร์ (鐵穆耳) หรือ เตมูร์ ข่าน
เตร์เนอเซิน

| เตร์เนอเซิน |
| --- | --- |
เทศบาล
   ธง ตราอาร์ม

พิกัด: 51°20′N 3°50′E﻿ / ﻿51.333°N 3.833°E﻿ / 51.333; 3.833
ประเทศ: เนเธอร์แลนด์
จังหวัด: เซลันด์
พื้นที่
 • ทั้งหมด: 317.76 ตร.กม. (122.69 ตร.ไมล์)
 • พื้นดิน: 250.65 ตร.กม. (96.78 ตร.ไมล์)
 • พื้นน้ำ: 67.11 ตร.กม. (25.91 ตร.ไมล์)
ความสูง: 4 เมตร (13 ฟุต)
ประชากร (มกราคม 2019)
 • ทั้งหมด: 54,589 คน
 • ความหนาแน่น: 218 คน/ตร.กม. (560 คน/ตร.ไมล์)
เดมะนิม: Terneuzenaar
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
เว็บไซต์: www.terneuzen.nl
เตร์เนอเซิน (ดัตช์: Terneuzen) เป็นเมืองและเทศบาลทางตะวันตกเฉียงใต้ของประเทศเนเธอร์แลนด์ มีประชากรราว 55,000 คน ถือเป็นเมืองใหญ่ที่สุดของจังหวัดเซลันด์
ฮันส์ แม็มลิง

ฮันส์ แม็มลิง (ดัตช์: Hans Memling; ราว ค.ศ. 1430 - 11 สิงหาคม ค.ศ. 1494) เป็นจิตรกรชาวดัตช์คนสำคัญของจิตรกรรมเนเธอร์แลนด์เริ่มแรก ในสมัยฟื้นฟูศิลปวิทยา คริสต์ศตวรรษที่ 15